Diari Oficial de la Generalitat Valenciana


Sumari del DOGV 6151, del 24-11-2009 (2009/13284)

DECRET 214/2009, de 20 de novembre, del Consell, pel qual modifica el Decret 104/2008, d'11 de juliol, pel qual es va crear i regular la Comissió Delegada del Consell per a la Investigació Científica i Desenrotllament Tecnològic.
-------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2009/11/20/214/dof/vci/html**

### Dades del document

Número de DOGV
:   6151

Data del DOGV
:   24-11-2009

Secció del DOGV
:   I. DISPOSICIONS GENERALS

Número del document
:   2009/13935


Data del document
:   20-11-2009

Organisme emissor
:   Conselleria d'Educació

Tipus de document
:   Decret

Anàlisi jurídica

 Descriptors 

:   * Comissió delegada del Consell Per A la Investigació Científica i Desenvolupament Tecnològic
    * investigació científica
    * reglament intern
    * canvi tecnològic
    * política d'investigació
    * legislació

DECRET 214/2009, de 20 de novembre, del Consell, pel qual modifica el Decret 104/2008, d'11 de juliol, pel qual es va crear i regular la Comissió Delegada del Consell per a la Investigació Científica i Desenrotllament Tecnològic. [2009/13790]  
PREÀMBUL  
El Decret 104/2008, d'11 de juliol, del Consell, va crear i va regular la Comissió Delegada del Consell per a la Investigació Científica i Desenrotllament Tecnològic, modificat, al seu torn, pel Decret 199/2008, de 12 de desembre.  
Ateses les funcions assignades a esta, i per raons organitzatives, es considera necessari realitzar una modificació en la seua composició per a garantir l'adequat compliment de la seua comesa.  
De conformitat amb tot això, i en virtut del que preveuen els articles 29.1, 49.1 i 7 de l'Estatut d'Autonomia de la Comunitat Valenciana, i del que disposa l'article 24 de la Llei del Consell, a proposta del conseller d'Educació i amb la deliberació prèvia del Consell, en la reunió del dia 20 de novembre de 2009,  
DECRETE  
Article únic. Modificació de l'article 2 del Decret 104/2008, d'11 de juliol, del Consell, pel qual es va crear i regular la Comissió Delegada del Consell per a la Investigació Científica i Desenrotllament Tecnològic  
L'article 2 queda redactat de la manera següent:  
«Article 2. Composició de la Comissió Delegada del Consell per a la Investigació Científica i Desenrotllament Tecnològic   
1. La Comissió Delegada del Consell per a la Investigació Científica i Desenrotllament Tecnològic està integrada per:  
a) President: el conseller competent en matèria d'innovació tecnològica.   
b) Vicepresident: el conseller competent en matèria de ciència.  
c) Vocals:  
1r. Els consellers competents en les matèries següents: economia, hisenda, sanitat, agricultura, pesca i alimentació, i justícia i administracions públiques.   
2n. Els secretaris autonòmics amb competència en matèria d'indústria, comerç i innovació, economia, hisenda, sanitat, agricultura, pesca i alimentació i justícia i administracions públiques.  
d) Exercirà les funcions de secretari tècnic de la comissió el secretari autonòmic amb competència en matèria d'universitat i ciència.   
2. Segons els assumptes a tractar, el president de la comissió podrà convocar a les sessions els responsables de les distintes conselleries que no en siguen membres, així com els responsables dels organismes, entitats i empreses que depenen de l'administració de la Generalitat o d'aquelles altres entitats o institucions amb competències en la matèria».  
DISPOSICIÓ FINAL  
Única. Entrada en vigor  
El present decret entrarà en vigor l'endemà de la seua publicació en el Diari Oficial de la Comunitat Valenciana.  
Valencia, 20 de novembre de 2009.  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN


Còpia Permalink ELI